สอบถามค่ะ พึ่งเริ่มทานยาคุม แล้วมีเพศสัมพันธ์แบบหลั่งภายในกับสามี จะต้องดูแลทำความสะอาดยังไงคะ ต้องสวนล้างช่องคลอด นำน้ำอสุจิออกมั้ยคะ รู้สึกว่าพอมีเสร็จมันไหลๆ ออกมาค่ะ
สวัสดีค่ะ ในที่นี้น่าจะหมายถึงยาคุมแบบแผงรายเดือนยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าได้เริ่มกินอย่างถูกต้องแล้ว สามารถมีเพศสัมพันธ์ไม่ป้องกันได้ แต่หากยังกินไม่ครบ 7 วันและไม่ได้เริ่มตอนเป็นประจำเดือน อาจมีข้อบ่งชี้ในการใช้ยาคุมฉุกเฉิน การสวนล้างช่องคลอดหลังจากนั้นจะไม่ได้ป้องกันการตั้งครรภ์แต่อย่างใดค่ะ